PATVIRTINTA

Alytaus r. Simno gimnazijos

direktoriaus 2015 m. gruodžio 31 d.

įsakymu Nr. V–189

**ALYTAUS R. SIMNO GIMNAZIJOS GABIŲ MOKINIŲ ATPAŽINIMO IR UGDYMO TVARKOS APRAŠAS**

**I. BENDROSIOS NUOSTATOS**

1. Gabių mokinių ugdymo tvarkos aprašo (toliau – aprašas) paskirtis – įvertinti esamą gabių mokinių ugdymo situaciją Alytaus r. Simno gimnazijoje ir numatyti gabių mokinių ugdymo sistemą.

2. Aprašas sudarytas remiantis Gabių vaikų ir jaunimo ugdymo programa, patvirtinta Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK–105.

3. Apraše pateiktos ilgalaikės gabių ir talentingų vaikų paieškos, atpažinimo ir ugdymo plėtros kryptys, išdėstyti tikslai, uždaviniai ir priemonės, numatomi tvarkos aprašo rezultatai.

4. Apraše vartojamos sąvokos:

4.1. Gabūs vaikai – tai vaikai, galintys efektyviai įgyti žinių ir mokėjimų, juos pritaikyti naujoms problemoms spręsti, sparčiai mokytis iš patirties. Jų intelektinių gebėjimų lygis yra labai aukštas (individualiai testuojamų standartizuotais intelekto testais intelekto koeficientas yra du standartiniai nuokrypiai ar daugiau nei vidurkis). Turėdami šiuos intelektinius gebėjimus, gabūs vaikai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių

akademiniais pasiekimais. Šiems vaikams būdingas aukštas kūrybiškumo lygis.

4.2. Talentingi vaikai – vaikai, turintys ypatingų gebėjimų, kurie pasireiškia vienos ar kelių meno, mokslo ar sporto sričių pasiekimais.

5. Veiksmų plano įgyvendinimas remiasi šiais principais:

5.1. prieinamumo – kai visiems gabiems ir talentingiems vaikams nepriklausomai nuo jų socialinės padėties, gyvenamosios vietos, mokyklos tipo, amžiaus, lyties, kalbinės aplinkos sudaromos sąlygos gauti jų poreikius atitinkantį ugdymą;

5.2. paslaugų tęstinumo – kai gabių vaikų paieška, atpažinimas ir ugdymas sudaro vientisą interaktyvią seką;

5.3. atsakomybės ir kompetencijos – gabių vaikų paiešką, atpažinimą ir ugdymą vykdo kvalifikuoti specialistai, teisės aktų nustatyta tvarka teikiantys kokybišką švietimo pagalbą.

6. Gabių ir talentingų vaikų ugdymas apima šių vaikų atpažinimą, ugdymo spartinimą, individualizavimą ir turtinimą.

**II. TIKSLA IR UŽDAVINIAI**

7. Sukurti veiksmingą gabių mokinių ugdymo sistemą, atspindinčią gabių vaikų poreikius, sudarant jiems edukacines, psichologines, socialines sąlygas.

8. Uždaviniai:

8.1. atpažinti gabius vaikus, pasižyminčius aukštu ir labai aukštu intelektiniu gebėjimų lygiu;

8.2. pritaikyti ugdymo turinį, aplinką gabių vaikų poreikiams;

8.3. gerinti švietimo pagalbos gabiems ir talentingiems vaikams kokybę;

8.4. ugdyti, plėtoti gabių mokinių galias bei skatinti juos aktyviai dalyvauti šalies, tarptautinio lygio projektuose, olimpiadose;

8.5. skatinti mokinių tėvus aktyviai dalyvauti gimnazijos veikloje ugdant ypatingus mokinių gabumus;

8.6. vystyti talentingų mokinių ugdymo(si) galimybes.

**III. GABIŲ MOKINIŲ IDENTIFIKAVIMAS**

9. Gabių vaikų ugdymas apima šių vaikų atpažinimą, ugdymo spartinimą, individualizavimą,

diferencijavimą ir turtinimą.

10. Gabių vaikų atpažinimas:

10.1. gabūs vaikai atpažįstami asmenine tėvų ir mokytojų iniciatyva. Tėvai ir mokytojai subjektyviai taiko įvairius gabumų atpažinimo kriterijus. Vieni iš naudojamų kriterijų – geri mokymosi rezultatai ir pasiekimai mokomųjų dalykų olimpiadose, konkursuose, kituose tikslinės paskirties renginiuose;

10.2. taikomi adaptuoti ir standartizuoti gabių mokinių poreikius identifikuojantys instrumentai, testai, tyrimai;

10.3. pradinių klasių gabių mokinių veiklos stebėjimas (kas pusmetį).

**IV. GABIŲ MOKINIŲ UGDYMO BŪDAI**

11. Gabių ir talentingų vaikų ugdymas spartinamas:

11.1. ankstyvesniu priėmimu į mokyklą, pagal pedagoginių psichologinių tarnybų specialistų rekomendacijas anksčiau pradėjus dalyvauti pradinio ugdymo programose;

11.2. pradiniame ir pagrindiniame ugdyme atsižvelgus į mokymosi pasiekimus, gali būti rekomenduojama kelti mokinį į aukštesnę klasę;

11.3. teikiama atitinkama mokomoji medžiaga, kai tik mokinys jai yra pasirengęs.

12. Gabių ir talentingų vaikų ugdymas diferencijuojamas, individualizuojamas:

12.1. mokiniams ugdymas diferencijuojamas teikiant skirtingo sudėtingumo lygių užduotis;

12.2. teikiamos bendros užduotys, bet reikalaujama skirtingo jų atlikimo lygio ar būdo;

12.3. diferencijuojant ir individualizuojant namų darbų užduotis ir atlikimo būdus;

12.4. dalis darbų atliekama savarankiškai;

12.5. teikiamos papildomos užduotys, siekiant praplėsti žinias ir įgūdžius.

13. Gabių ir talentingų vaikų ugdymo turtinimas:

13.1. skiriamos papildomos valandos gabių vaikų ugdymui;

13.2. sudaromos sąlygos gabiems mokiniams teikti pagalbą silpniau besimokantiems mokiniams;

13.3. teikiama specialistų pagalba, organizuojant konsultacijas;

13.4. organizuojamos mokomųjų dalykų savaitės, olimpiados, konkursai, parodos;

13.5. organizuojamos ekskursijos į įvairias mokslo įstaigas, universitetus, bibliotekas, muziejus, edukacinės išvykos po Lietuvą bei Europos šalis;

13.6. organizuojamos įvairių sporto šakų varžybos ir konkursai;

13.7. dalyvaujama šalies mokomųjų dalykų olimpiadose, konkursuose ir kituose renginiuose.

14. Gimnazija užtikrina vaikams, turintiems motyvaciją ir aukštus pasiekimus, galimybę gauti dalykinių ir asmenybės ugdymo žinių bei įgūdžių.

**VI. NUMATOMI REZULTATAI**

15. Numatoma, kad įgyvendinus aprašą:

15.1. didėja bei gerėja mokytojų ir pagalbos specialistų susidomėjimas išskirtinių gebėjimų vaikų atpažinimu ir ugdymu;

15.2. sudaryta ir išbandyta gabių vaikų, pasižyminčių aukštu intelektinių gebėjimų lygiu, atpažinimo ir įvertinimo metodika;

15.3. pasiekta gerų rezultatų olimpiadose, konkursuose, įvairiose varžybose;

15.4. vykdoma nuolatinė gabių vaikų bei jaunuolių paieška ir stebėsena;

15.5. organizuojami renginiai gabiems vaikams ir jaunuoliams;

15.6. gabių ir talentingų vaikų dalyvavimas renginiuose bei pasiekimai skelbiami mokyklos internetinėje svetainėje, mokyklos stenduose.

**VIII. BAIGIAMOSIOS NUOSTATOS**

20. Už aprašo įgyvendinimą atsakingi gimnazijos mokytojai ir pagalbos specialistai.